കേന്ദ്രം മുഖം രക്ഷിക്കാന് എടുത്ത നിലപാട് സംസ്ഥാനം നികുതി കുറയ്ക്കില്ലെന്ന് ധനമന്ത്രി ബാലഗോപാല് തിരുവനന്തപുരം:കേന്ദ്ര സര്ക്കാര് മുഖം രക്ഷിക്കാന് വേണ്ടിയാണ് പെട്രോള് ഡീസല് വില കുറച്ചതെന്ന് ധനമന്ത്രി കെഎന് ബാലഗോപാല്. 33 രൂപ വരെ വര്ധിപ്പിച്ച സ്പെഷ്യല് എക്സൈസ് ഡ്യൂട്ടിയില് നിന്നാണ് ഇപ്പോള് കേന്ദ്രം 5 രൂപ കുറച്ചിരിക്കുന്നതെന്നും അദ്ദേഹം പറഞ്ഞു.Petrol Diesel Excise Cut ഇന്ധന വിലയിലെ fuel price മൂല്യവര്ധിത നികുതി കേരളം കുറയ്ക്കില്ല. കേന്ദ്രം വില കുറച്ചതിന് ആനുപാതികമായി കേരളത്തിലും വില കുറയുമെന്നും ധനമന്ത്രി പറഞ്ഞു. കേന്ദ്ര സര്ക്കാര് കുറച്ചിരിക്കുന്നത് സാധാരണ നികുതിയില് നിന്നല്ല. സ്പെഷ്യല് എക്സൈസ് ഡ്യൂട്ടി എന്ന് പറഞ്ഞ് വര്ധിപ്പിക്കുന്ന നികുതിയില് നിന്നാണ്. ഇത് സംസ്ഥാനങ്ങളുമായ പങ്കുവെക്കേണ്ടതില്ല. അങ്ങനെ 33 രൂപ വരെ വര്ധിപ്പിച്ചതില് തുകയില് നിന്നാണ് ഇപ്പോള് കുറച്ചിരിക്കുന്നത്. ഇനിയും കുറക്കേണ്ടതാണ്, ഇത് നേരത്തെ തന്നെ കേന്ദ്ര സര്ക്കാരിനോട് ആവശ്യപ്പെട്ടതാണെന്നും ധനമന്ത്രി പറഞ്ഞു. കോവിഡ് കാലത്ത് മറ്റു സംസ്ഥാനങ്ങളിലൊക്കെ ടാക്സ് വര്ധിപ്പിച്ചപ്പോള് കേരളത്തില് വര്ധിപ്പിച്ചിരുന്നില്ല. ഇപ്പോള് വില കുറച്ചതിന്റെ ആശ്വാസം ജനങ്ങള്ക്ക് ലഭിക്കും. 33 രൂപ വര്ധിപ്പിച്ച് 5 രൂപ കുറക്കുന്നു. ബാക്കി കൂടി കുറക്കുകയാണ് കേന്ദ്രം ചെയ്യേണ്ടതെന്ന് അദ്ദേഹം കൂട്ടിച്ചേര്ത്തു.പെട്രോളിന് ലിറ്ററിന് അഞ്ച് രൂപയും ഡീസലിന് പത്ത് രൂപയുമാണ് കുറച്ചത്. ഇന്ധന വിലയ്ക്ക് എതിരെ രാജ്യവ്യാപക പ്രതിഷേധം ഉയരുന്ന സാഹചര്യത്തിലാണ് കേന്ദ്ര സര്ക്കാര് തീരുമാനം. ഇന്ധനത്തിന്റെ വാറ്റ് കുറയ്ക്കാന് സംസ്ഥാനങ്ങളും തയ്യാറാകണമെന്ന് കേന്ദ്ര സര്ക്കാര് ആവശ്യപ്പെട്ടു. ഇന്ന് അര്ധരാത്രി മുതല് ഇളവ് നിലവില് വരും. തീരുമാനം കര്ഷകര്ക്ക് വലിയ ഗുണകരമാകുമെന്നും ആകെ സമ്ബദ് രംഗത്തിന് തന്നെ ഉണര്വാകുമെന്നും കേന്ദ്രസര്ക്കാര് വ്യക്തമാക്കി.നിലവില് പെട്രോളിന് ലിറ്ററിന് 32 രൂപയും ഡീസലിന് 31 രൂപയുമാണ് എക്സൈസ് തീരുവയായി കേന്ദ്രസര്ക്കാര് ഈടാക്കുന്നത്. ജനങ്ങള്ക്ക് ആശ്വാസം നല്കാന് സംസ്ഥാന സര്ക്കാരുകളും ഇന്ധനങ്ങള്ക്ക് മേല് ചുമത്തുന്ന വാറ്റ് കുറക്കാന് തയ്യാറാകണമെന്ന് കേന്ദ്രം ആവശ്യപ്പെട്ടു. ഇന്ധന വിലയ്ക്ക് എതിരെ രാജ്യവ്യാപകമായി ഉയരുന്ന പ്രതിഷേധവും നിലവിലെ കര്ഷക പ്രക്ഷോഭവുമെല്ലാം കണക്കിലെടുത്താണ് വില കുറയ്ക്കാന് സര്ക്കാര് നിര്ബന്ധിതമായത്. വാര്ത്തകള് യഥാസമയം അറിയാന്... Join Anweshanam WhatsApp Group: https:chat.whatsapp.comJHLCbFc9MhbCtdPC6grlJ9 Subscribe Anweshanam Youtube: https:youtube.comcAnweshanamlive Follow Anweshanam Google News: https:rb.gy0tbxgdagaincid4795157.htm Follow Anweshanam Dailyhunt: https:m.dailyhunt.innewsindiamalayalamanweshanamepaperanwe